laion/Wikipedia-Exotic huggingface dataset:
זיגפריד רספ

גנרל חיל הרגלים זיגפריד רספ (בגרמנית Siegfried Rasp;‏ 10 בינואר 1898 – 2 בספטמבר 1968) היה מפקד בכיר בוורמאכט שפיקד על כוחות במלחמת העולם השנייה. רספ נולד ב-10 בינואר 1898 במינכן שהשתייכה לקיסרות הגרמנית. ב-6 בספטמבר 1915, בעיצומה של מלחמת העולם הראשונה, הוא התגייס כצוער לצבא הבווארי. הוא סופח לרגימנט הרגלים הבווארי ה-1 ("המלך"), ולחם בשורותיו במלחמת העולם הראשונה. ב-24 ביוני 1916 הועלה לדרגת לויטננט, ובינואר 1917 מונה לשליש של הרגימנט. לאחר המלחמה עם פירוקו של הצבא הקיסרי, עבר לשרת בצבא הגרמני החדש הרייכסווהר, וב-5 במאי 1919 סופח לרגימנט הרובאים ה-41 (הבווארי), ובאביב 1920 מונה לשליש ברגימנט הרובאים ה-42 (הבווארי). ב-1 באפריל 1925 הוא הועלה לדרגת אובר לויטננט, ובמקביל מונה לשליש ברגימנט החי"ר ה-19 (הבווארי). ב-1 באוקטובר הועבר למטכ"ל של הדיוויזיה ה-7 במינכן. ב-1 בפברואר 1933 הועלה לדרגת האופטמן. ב-1 ביולי 1934 הוא קיבל תפקיד של מדריך לטקטיקה במכון המלחמה, וב-1 באפריל 1936 הועלה לדרגת מיור. ב-10 בנובמבר 1938 מונה לקצין במטכ"ל של הדיוויזיה ה-17. ערך מורחב – מלחמת העולם השנייה בתחילת מלחמת העולם השנייה הוא לקח חלק במערכה בפולין. ב-1 בינואר 1940 הוא קיבל תפקיד של מדריך צבאי בדרזדן. ב-20 ביוני הוא הועבר למטכ"ל של הארמייה השביעית. ב-1 ביולי 1941 הוא הועלה לדרגת אוברסט. ב-15 במאי 1942 הוא מונה לראש המטה הכללי של הקורפוס ה-23. ב-26 באוגוסט 1943 הוא מונה למפקד הדיוויזיה ההררית ה-3, והחזיק בתפקיד עד 10 בספטמבר של אותה שנה עת מונה למפקד הדיוויזיה ה-335. ב-1 בנובמבר הוא הועלה לדרגת גנרל-מיור, ב-15 באפריל 1944 הוענק לו עיטור צלב האבירים של צלב הברזל. ב-1 במאי 1944 הוא הועלה לדרגת גנרל-לוטננט, וב-12 ביולי של אותה שנה הוא קיבל פיקוד על דיוויזיית הסער ה-78. ב-1 בדצמבר 1944 הוא הועלה לדרגת גנרל חיל הרגלים. ב-15 בדצמבר הוא קיבל פיקוד על הארמייה ה-19 שהייתה חלק מקבוצת ארמיות אוברריין, ופיקד עליה במהלך מבצע נורדווינד. ב-15 בפברואר 1945 הוא מסר את הפיקוד על הארמייה להרמן פוירטש. החל מ-27 במרץ של אותה שנה הוא פיקד על הקורפוס ה-31, עד שנפל בשבי בסוף המלחמה. רספ שוחרר מהשבי ב-26 בפברואר 1948, ולאחר המלחמה התגורר בעיר מורנאו אם סטפאלסה בגרמניה המערבית עד מותו ב-2 בספטמבר 1968 והוא בן 70. מדיה וקבצים בנושא זיגפריד רספ בוויקישיתוף זיגפריד רספ באתר lexikon-der-wehrmacht (בגרמנית) הצבא הבווארי, כמו שאר הצבאות של הנסיכויות והממלכות הגרמניות באותם ימים, היה חלק מצבא הקיסרות הגרמנית, והיה כפוף למטכ"ל הקיסרי. עם זאת, הצבא הבווארי נהנה מזכויות יתר שהיו שמורות רק לצבא הפרוסי, ובין היתר החזיק מטכ"ל עצמאי.
אליפות אירופה באתלטיקה 1938

אליפות אירופה השנייה באתלטיקה נערכה באצטדיון האולימפי איב-דו-מנואר בפריז שבצרפת, בין ה-3 בספטמבר ל-5 בספטמבר 1938 לגברים בלבד. כשבועיים לאחר מכן, נערכו תחרויות לנשים בנפרד באצטדיון ארנסט האפל בווינה, שבאוסטריה (תחת כיבוש גרמניה הנאצית) ב-17 בספטמבר וב-18 בספטמבר אותה שנה. סטניסלווה וואלסייביץ' (פולין פולין), זכתה ב-4 מדליות, 2 זהב ו-2 כסף. 2 מדליות זהב בריצת 100 מטר ובריצת 200 מטר ו-2 מדליות כסף, בקפיצה לרוחק ובריצת שליחות 4x100 מטר. טינוס אוסנדרפ (הולנד הולנד), זכה ב-2 מדליות זהב, בריצת 100 מטר ובריצת 200 מטר מדיה וקבצים בנושא אליפות אירופה באתלטיקה 1938 בוויקישיתוף
דוד קניאל

דוד קניאל (12 בדצמבר 1904 – 11 במאי 1986) היה מורה ואיש חינוך. כיהן כראש המועצה המקומית של עפולה. דוד קניאל נולד בעיר קובנה שבליטא בשנת 1904. רכש השכלה משפטית ופדגוגית. היה פעיל בתנועת גורדוניה ושימש כמנהל בגימנסיה העברית בקובנה. בשנת 1935 עלה לארץ ישראל. בתחילה התגורר בחיפה, בבית דודו הרב יהושע קניאל, שהיה הרב הראשי של חיפה. לאחר מכן ניהל במשך מספר שנים את בית הספר בתל עדשים. בשנת 1947 עבר לעפולה ושימש מורה בבית הספר לילדי עובדים, שהיה בית ספר יסודי מבתי הספר של זרם העובדים (כיום - בית ספר יזרעאל). יחד עם פעילותו החינוכית היה קניאל פעיל במפא"י ובשנת 1950 נבחר כנציג המפלגה לכהונת ראש המועצה המקומית של עפולה. היה זה בתקופת העלייה ההמונית שלאחר הקמת מדינת ישראל ותקופת הצנע. מאוכלוסייה של כ-2,500 תושבים שגרו בעיירה בעת הקמת המדינה, צמח מספר תושביה במשך המחצית הראשונה של שנות החמישים לכ-10,000. העולים שוכנו בשלוש מעברות, האחת במרכז העיר, השנייה בכביש המוליך לבית חולים העמק והשלישית ליד מרחביה. העולים התגוררו בפחונים וצריפונים, במגורים צפופים ובתנאים קשים והתפרנסו מעבודות דחק. דוד קניאל ראה כיעד מרכזי לפתור את בעיות הדיור והתעסוקה של העולים. בשטח העירוני של עפולה הוקמה "שכונת גאולים" שחולקה למגרשים שיועדו למשקי עזר ועל כל מגרש הוקם בית מגורים חד משפחתי או דו-משפחתי. בשכונה זאת התיישבו רבים מעולי תימן. במרחק של כ-5 ק"מ מעפולה הוקמה בשנת 1951 שכונת עפולה עלית, שהיא שכונה של בתי קרקע ובנייני דירות לא גדולים השוכנת מצפון-מערב לכביש עפולה-טבריה. ממולה הוקמה בשנת 1953, מצפון מזרח לכביש עפולה–טבריה, שכונת גבעת המורה. השכונה נמצאת במעלה ההר שעל שמו נקראה. רוב בתי השכונה הם בנייני קומות מרובי דירות שבהם נקלטו גלי העלייה המאוחרים יותר ובעיקר העלייה ממרוקו. כמורה במקצועו יזם קניאל הרחבת רשת החינוך היסודי, התיכוני והמקצועי. כמו כן פעל לפתיחת סניפי בנקים בעיר ומוסדות אחרים לשירות התושבים. ביום העצמאות תשט"ו הוחלט כי במקום מצעד צה"ל המסורתי, שנהוג היה לעורכו באחת הערים הגדולות, ייערכו שלושה מצעדים נפרדים בשלוש ערים. קניאל הצליח לשכנע את מערכת הביטחון לערוך את אחד משלושתם בעפולה. כך נערכו ב-17 באפריל 1955 מצעדים בתל אביב, בבאר שבע ובעפולה. בנושא התעסוקה השקיע קניאל מאמצים רבים להקמת מפעלי תעשייה בעפולה. הוא הקים אזורי תעשייה בעיר והצליח להביא להקמתו של מפעל הסוכר בעפולה. בסוף שנת 1953 הוחל בבנייתו ובחודש במאי 1956 החל בו ייצור הסוכר. המפעל שימש במשך שנים רבות מקור תעסוקה מרכזי לעובדים בעיר. קניאל נבחר לתקופת כהונה שנייה בשנת 1955 וכיהן כראש המועצה המקומית על לשנת 1959. לקראת סוף התקופה הוחל בחיסול שלוש המעברות בעיר והעברת תושביהן לשיכוני קבע. דוד קניאל נפטר בשנת 1986, והותיר אחריו ארבעה ילדים.[דרוש מקור] על שמו נקרא רחוב בשכונה המערבית היוקרתית של עפולה. שבתאי גל-און, עפולה לגבורות – 80 שנה לעיר יזרעאל, בהוצאת עיריית עפולה, 2005. תמונת דוד קניאל בצעירותו באתר photos.geni. דוד קניאל ז"ל באתר עיריית עפולה. בכפר, תל עדשים, דבר, 2 באוגוסט 1944 לחידוש כוחה של מועצת עפולה, דבר, 12 בנובמבר 1950 ד. קניאל ראש מועצת עפולה, דבר, 9 בספטמבר 1955
אצטדיון אל-ג'נוב

אצטדיון אל-ג'נוב (בערבית: استاد الجنوب; נקרא בעבר אצטדיון אל-וכרה, בערבית: استاد الوكرة) הוא אצטדיון רב-תכליתי באל-וכרה שבקטר, שמשמש בעיקר עבור משחקי כדורגל ומונדיאל 2022. הוא נחנך במאי 2019. לאחר המונדיאל, האצטדיון יהפוך למשכנה של קבוצת "מועדון ספורט אל-וכרה". האצטדיון מתוכנן להיות בעל קיבולת ישיבה של 45,120 מושבים. עיצוב האצטדיון הוצע על ידי זהא חדיד, העיצוב הרעיש והגעיש את הזירה הבינלאומית שטענו שהאצטדיון דומה בצורתו לאיבר המין הנשי. בשנת 2015, הגיעה זהא חדיד לפשרה בתביעת דיבה נגד המגזין "ניו יורק רוויו אוף בוקס" והמבקר מרטין פילר. על פי הסכם הפשרה, משכה חדיד את תביעתה, והמגזין ופילר התנצלו ושילמו פיצוי כספי. במאמר שפרסם במגזין כתב פילר כי באתר הבנייה של האצטדיון מצאו את מותם יותר מ-1,000 מהגרי עבודה, בעת בנייתו. בכתב־התביעה שהגישה נטען שהעבודות באתר האצטדיון עדיין לא החלו ושום פועל לא נפגע. פילר הודה ששגה והתנצל מיד אחרי פרסום המאמר ואמר שאכן הפועלים נהרגו באתרי בנייה אחרים בקטר, מלבד בבניית אצטדיון זה. אם כי לאחר תחילת העבודות אכן נהרגו פועלים בעת בניית האצטדיון. מדיה וקבצים בנושא אצטדיון אל-ג'נוב בוויקישיתוף נעמה ריבה, הספורט מתחבר לצד הנשי: מה מזכיר האצטדיון של מונדיאל 2022, באתר Xnet‏, 19 בנובמבר 2013 הולי בקסטר, הגרדיאן, "איצטדיון הווגינה" בקטאר מסעיר את הדמיון, באתר הארץ, 25 בנובמבר 2013 אסתר זנדברג, האדריכלית זאהה חדיד ניצחה בקרב המשפטי והפסידה במאבק המוסרי, באתר הארץ, 25 בפברואר 2015 Pete Pattisson, ‏Qatar World Cup: report reveals 34 stadium worker deaths in six years, Guardian, 16 במרץ 2020
ספרינט קיאק

ספרינט קיאק הוא ספורט שנערך במים שקטים. השייט יושב שפניו קדימה ומשתמש במשוט כפול כדי להניע את קיאק קדימה. תחרות הספרינט קיאק נערכה לראשונה באולימפיאדת 1936. בסירות ישנו לעיתים הגה אשר נמצא במעטפת הסירה. ההגה נשלט על ידי רגלי השייט. הסירה מועצבת כך שהשייט יושב בתוכה ולא עליה, בניגוד לגלשן. צוותים או יחידים מתחרים במסלולים של 200 מ', 500m מ', 1000 מ' או 5000 מ' והזוכה היא הסירה הראשונה שחוצה את קו הסיום. בתחרות של מספר שייטים בתוך הסירה K1 מסמל אדם אחד בקיאק, K2 זוג ו- K4 צוות של ארבעה. קיאק K-3 פותח בדרום אפריקה לשימוש במרתון נהר הדגים. כיום קיאקים בדרך כלל עשויים מרכיבים קלים מאוד כמו קבלר, סיבי פחמן או פיברגלס, אבל בעבר הסירות היו עשויות עץ. הם צרים, מאוד לא יציבים ויקרים. הקרן של הסירה בדרך כלל ברוחב הירכיים של השייט ודורשת מהשייט לכופף את הרגליים בסירה. קרן זו מאפשרת זווית ארוכה וצרה המפחיתה את הגרר. מדיה וקבצים בנושא ספרינט קיאק בוויקישיתוף "Canoe Sprint". International Canoe Federation. אורכב מ-המקור ב-2010-10-08. נבדק ב-18 ביולי 2014. {{cite web}}: (עזרה) "Rules for Canoe Sprint" (PDF). ICF. אורכב מ-המקור (PDF) ב-2014-07-26. נבדק ב-22 ביולי 2014. {{cite web}}: (עזרה) "K3 world record for Fish Canoe Marathon". אורכב מ-המקור ב-2016-03-03. נבדק ב-18 ביולי 2014. {{cite web}}: (עזרה)
טלרפואה

טלרפואה הוא שימוש בטכנולוגיית מידע וטלקומוניקציה על מנת לתת שירות רפואי מרחוק. באמצעות שימוש באמצעים אלה ניתן לשפר את הגישה לשירותים רפואיים באזורים מרוחקים ובשעות לא שגרתיות. תחום הטלרפואה התפתח במאה ה-20 בזכות אמצעי התקשורת וטכנולוגיות המידע המודרניות. טכנולוגיות אלה מאפשרות תקשורת בין המטופל לבין הצוות הרפואי בזמן אמת (סינכרוני), או באופן דחוי (אסינכרוני), למשל בפענוח בדיקות הדמיה רפואית. ההגדרה של "טלרפואה" שנויה במחלוקת. כמה מההגדרות (כגון ההגדרה של ארגון הבריאות העולמי) כוללות את כל היבטי הבריאות, כולל טיפול מניעתי. האגודה האמריקאית לטלרפואה משתמשת במונחים טלרפואה (telemedicine) ו-telehealth בערבוביה, למרות האבחנה כי המושג telehealth משמש באופן נרחב יותר לתיאור התערבות בריאותית בה לא מעורבת פעילות קלינית טיפולית. רפואה מקוונת נחלקת באופן מסורתי לארבעה תת-תחומים: רפואה מרחוק (Tele-Clinics) - כולל ייעוץ וטיפול רפואי התחום נחלק לשניים: רופא-חולה: מתן טיפול רפואי ישירות לחולה: מרפאה וירטואלית שבה החולה לא מגיע למרפאה הפיזית אלא מקיים את הביקור דרך תוכנת וידאו. מתקיים בעיקר בתחומים שבהם הבדיקה מבוססת על הסתכלות ושיחה כגון: פסיכיאטריה, נוירולוגיה ורפואת עור. רופא-רופא: התייעצות בין שני גורמים מקצועיים. לדוגמה רופא משפחה מול מומחה, אחות מול רופא, פרמדיק מול מומחה. תחום זה מפותח בתחום הרפואה הדחופה כגון טיפול נמרץ (Tele-ICU) וטיפול בשבץ מוחי. ניטור מרחוק (Tele-Monitoring) - המטופל מעביר אינפורמציה הנאספת לצורך קבלת החלטת רפואיות (ל"ד, דופק, אק"ג, EEG וכו'). בישראל חברות שונות, ביניהן שחל ונטלי, מספקות שירותים מקוונים בתחום הקרדיולוגיה. מידע מרחוק (Tele-Information) - כל מערכת המספקת ומגישה מידע רפואי (דפי אינטרנט, קבוצות חולים, פורומים). הוראה מרחוק (Tele-Education) - קורסים מקוונים, הרצאות אינטרנטיות בנושאים רפואיים (לסטודנטים, רופאים, אחיות, הורים, מטופלים והקהל הרחב). תחום הרפואה-מרחוק זכה להכרה, ואף שאיננו עומד עדיין כתחום התמחות עצמאי, הוגדרו גבולותיו על ידי מספר ארגונים רשמיים, כגון ה–World Medical Association ובישראל על ידי ההסתדרות הרפואית. בארצות הברית, ארגון בשם American Telemedicine Association עוסק בקידום התחום ובפרסום הנחיות קליניות, ועיתונים מקצועיים דוגמת Journal Of Telemedicine and Telecare עוסקים בפרסום מחקרים מדעיים בנושא. בדומה, בישראל מתקיימים דיון ומחקר בתחום הטלרפואה. מאמר מערכת בעיתון "הרפואה" דן בנושא ב-2013, וב-2016 התפרסם מאמר המנתח את הפעילות של שירותי בריאות כללית בתחום זה. מדיה וקבצים בנושא טלרפואה בוויקישיתוף טלרפואה, באתר אנציקלופדיה בריטניקה (באנגלית) טלקומוניקציה ברפואה, דף שער בספרייה הלאומית "2010 Opportunities and developments | Report on the second global survey on eHealth | Global Observatory for eHealth series - Volume 2: TELEMEDICINE" (PDF). 13 בינואר 2011. נבדק ב-25 במרץ 2016. {{cite web}}: (עזרה) "What is Telemedicine?". Washington, D.C.: American Telemedicine Association. אורכב מ-המקור ב-2013-05-08. נבדק ב-21 באוגוסט 2011. {{cite web}}: (עזרה) MainSite/ViewCategory. aspx?CategoryId=1108 Telemedicine, Israel Medical Organization, ‏2007 American Telemedicine Association, www.atmeda.org telemedtoday.com Association of Telemedicine Service Providers Shoenfeld Y, Medicine in the digital era: the future is already here, Harefuah, 2013 אלון נבט, איב ביטון, ליאור וולף, יחזקאל ויסמן, רפואה מרחוק (Telemedicine): תחום חדשני ברפואה דחופה בילדים, הרפואה, 2016
סנדי

האם התכוונתם ל... הוריקן סנדי – סופה טרופית שהתחוללה בשנת 2012 בחופה המזרחי של אמריקה הצפונית סנדי (אי) – אי תעתוע באזור אוסטרליה אמיתי סנדי – יוצר קומיקס, מאייר ומעצב ישראלי סנדי פוינט – עיר במדינת סנט קיטס ונוויס בים הקריבי סנדי צ'יקס – דמות בדיונית בסדרה בובספוג מכנסמרובע אישים ששמם הפרטי הוא סנדי סנדרה (פירושונים)
מזל מועלם

מזל מועלם (נולדה ב-1969) היא עיתונאית ישראלית. היא משמשת כיום בין היתר פרשנית פוליטית באתר "אל-מוניטור" ומגישת התוכנית היומית "הזירה המרכזית" בערוץ הכנסת. מועלם נולדה וגדלה במגדל העמק. בעלת תואר ראשון בספרות עברית ובהיסטוריה של עם ישראל ותואר שני בלימודי ביטחון (במסגרת החוג למדעי המדינה) מאוניברסיטת תל אביב. בשירותה הצבאי הייתה כתבת במחנה. לאחר שירותה הצבאי בעיתון במחנה, עבדה ככתבת פנים במעריב. בשנת 1998 החלה לעבוד בהארץ בסיקור משרד הפנים והשלטון המקומי. בשנים 2003–2011 שימשה ככתבת הפוליטית של הארץ. בשנת 2011 חזרה למעריב, ככתבת פוליטית הבכירה וכבעלת טור פוליטי שבועי. הגישה את התוכנית "ועדת האורחים" ו"החזית החברתית" בערוץ הכנסת הישן. כיום מגישה בערוץ הכנסת החדש את התוכנית היומית "הזירה המרכזית", בהגשה לסירוגין עם מורן אזולאי, ונוסף על כך היא פרשנית באתר אל-מוניטור לנושאים פוליטיים וחברתיים פנים ישראליים. בשנת 2022 יצא לאור ספרה "צופן נתניהו", ביוגרפיה של בנימין נתניהו, בהוצאת דביר. מועלם מתגוררת בתל אביב ואם לבת. מדיה וקבצים בנושא מזל מועלם בוויקישיתוף מזל מועלם, ברשת החברתית פייסבוק מזל מועלם, ברשת החברתית אקס (טוויטר) מזל מועלם: מדוע אני כותבת, באתר אל-מוניטור, 15 במרץ 2015 כתבות של מזל מועלם, באתר nrg מאמרי מזל מועלם, באתר "הארץ" כתבות של מזל מועלם, באתר אל-מוניטור מזל מועלם בתכנית תקשורת פוליטית למנהלים, הרצאה באתר יוטיוב מזל מועלם על "צופן נתניהו": הרגשות השליליים כלפיו היו ונותרו הדלק שמניע אותו, הפודקאסט של נדב פרי, באתר All•in
אליפות ישראל בשחמט 2016

אליפות ישראל בשחמט 2016, הייתה אליפות ישראל ה-31 בשחמט, התקיימה במלון רימונים מינרל בטבריה, מ-4 בדצמבר עד 13 בדצמבר 2016 וכללה תשעה סיבובים. זו הייתה הפעם הראשונה שאליפות ישראל בשחמט התקיימה בטבריה. התחרות נערכת בארגון האיגוד הישראלי לשחמט בשיתוף ובתמיכת מפעל הפיס. מטעם האיגוד סיקר את האליפות מדי יום האמן הבינלאומי יוחנן אפק. מנהל האליפות היה אלון כהן-רביבו והשופט הראשי אלמוג בורשטיין. התחרויות נערכו לפי השיטה השווייצרית. קצב המשחקים הוא: 40 מסעים ראשונים ל-90 דקות ועוד 30 דקות לסיום המשחק, עם תוספת של 30 שניות לכל מסע, החל מהמסע הראשון. באליפות הנשים ניצחה מיכל להב, בת ה-17. ובאליפות הפתוחה זכה תמיר נבאתי עם 18 השחמטאיות שהשתתפו בתחרות נמנו אלופת ישראל היוצאת, אולגה גוטמחר, ואלופת ישראל בעבר, שלומית ורדי-פדרובסקי וכן חברת נבחרת ישראל, מיכל להב. להלן חמש השחמטאיות בעלות מד הכושר מעל 2000 נקודות (נכון ל-1 בדצמבר 2016): עם 30 המשתתפים שהשתתפו בתחרות נמנו חמישה אלופי ישראל בעבר: אלוף ישראל היוצא (שזכה באליפות ישראל בשנת 2014), ויקטור מיכלבסקי, ואלופי העבר האמן הבינלאומי נתן בירנבוים ורבי-האמנים יהודה גרינפלד, ויטלי גולוד ותמיר נבאתי, שהיה גם המדורג ראשון בתחרות לפי מד כושר. להלן דירוג השחמטאים ההתחלתי של בעלי מד הכושר מעל 2400 נקודות (נכון ל-1 בדצמבר 2016): טבלת התוצאות באליפות ישראל הפתוחה 2016, באתר האיגוד הישראלי לשחמט טבלת התוצאות באליפות ישראל לנשים 2016, באתר צ'סרזלטס (באנגלית) משחקי התחרות, באתר צ'סבומב (באנגלית) יוחנן אפק, שידור ישיר מגמר אליפות ישראל בטבריה, באתר האיגוד הישראלי לשחמט, 2 בדצמבר 2016 יוחנן אפק, אליפויות ישראל נפתחו בטבריה, באתר האיגוד הישראלי לשחמט, 5 בדצמבר 2016 יוחנן אפק, שתי הפתעות בפתיחת אליפויות ישראל (סיכום הסיבוב הראשון), באתר האיגוד הישראלי לשחמט, 6 בדצמבר 2016 יוחנן אפק, שני מובילים ושתי מובילות באליפות ישראל (סיכום הסיבוב השני, באתר האיגוד הישראלי לשחמט, 7 בנובמבר 2016 יוחנן אפק, נבאתי ואלטשול מובילים באליפויות ישראל (סיכום הסיבוב השלישי), באתר האיגוד הישראלי לשחמט, 8 בדצמבר 2016 יוחנן אפק, שני המובילים באליפות הארץ נוצחו (סיכום הסיבוב הרביעי), באתר האיגוד הישראלי לשחמט, 9 בדצמבר 2016 יוחנן אפק, צמרת גברית צפופה ומובילה יחידה באליפויות ישראל (סיכום הסיבוב החמישי), באתר האיגוד הישראלי לשחמט, 10 בדצמבר 2016 יוחנן אפק, מאבקים שקולים באליפות ישראל (סיכום הסיבוב השישי), באתר האיגוד הישראלי לשחמט, 11 בדצמבר 2016 יוחנן אפק, בראון ולהב מובילים באליפויות השחמט (סיכום הסיבוב השביעי), באתר האיגוד הישראלי לשחמט, 12 בדצמבר 2016 יוחנן אפק, רויז ונבאתי בקרב על התואר (סיכום הסיבוב השמיני), באתר האיגוד הישראלי לשחמט, 13 בדצמבר 2016 יוחנן אפק, תמיר נבאתי ומיכל להב- אלופי ישראל (סיכום הסיבוב התשיעי והאחרון), באתר האיגוד הישראלי לשחמט, 14 בדצמבר 2016 יוחנן אפק, עוד מבט אל אליפויות ישראל, באתר האיגוד הישראלי לשחמט, 17 בדצמבר 2016
קורס קציני תותחנים (צה"ל)

קורס קציני תותחנים המכונה "יסוד" הוא קורס ההשלמה החיילית של מערך סיוע האש והתקיפה בזרוע היבשה. הקורס נערך באגד 425 הכולל את בית הספר לתותחנות שדה בבסיס שבטה. אורך הקורס כ-4 חודשים ובסופו מוכשרים הצוערים כקציני ניהול וסיוע אש במספר מגמות הכוללות את מערך העמדה הקני והרקטי, מערך האיכון, המערך המוטס (יחידת רוכב שמיים) ומערך החמ"מ (יחידת מיתר). תחילה הקורס משלב בתוכו תוכני ניהול אש וקישור לכלל המגמות, לאחר מספר שבועות מתחלקים הצוערים בין המגמות השונות ומתמקצעים כל אחד בתחומו. ההשלמה כוללת ניווטים רבים, ניתוח שטח, תרגילי איתנות ונדרשת רמה גבוהה של כושר קרבי. הצוערים לומדים על הובלה והפעלת המחלקות והפלגות בחיל הכוללים כלי מלחמה מסוגים שונים המיועדים להפעיל אש לטווחים רחוקים. הקורס מכשיר את הצוערים לרמת ידע משותפת בקישור וניהול אש. בסוף הקורס הקצינים מגיעים לתפקידים כגון קצין שיתוף ארטילרי, מפקדי פלגות, מפקד צוות רוכב שמיים/איכון. מגמת עמדה - צוערים המיועדים להיות מפקדי פלגות במערך הקני והרקטי. מגמת קישור - צוערים המיועדים להיות קציני שיתוף ארטילרי אשר בסוף הקורס מצוותים ליחידות המתמרנות בחזית. מגמת איכון - צוערים אשר הגיעו ממערך האיכון ומיועדים להיות מפקדי צוותים במערך זה. מגמת רוכב שמיים - הכשרת צוערים למפקדי צוותים ביחידת רוכב שמיים. חיל התותחנים השלמה חיילית קורס קצינים מאמץ האש
דיאנטה דו טרונו

דיאנטה דו טרונו (בפורטוגזית: Diante do Trono, תרגום מילולי: לפני הכס) היא להקת פופ רוק נוצרי ברזילאית, שנוסדה בשנת 1997 ומכרה מעל ל-17 מיליון אלבומים. סולנית הלהקה היא הזמרת-יוצרת אנה פאולה ולדאו. הלהקה הוקמה בכנסייה הבפטיסטית לגואיניה שבבלו הוריזונטה בברזיל, בשנת 1997, כאשר אביה של ולדאו, כומר בכנסייה, ניסה לגייס כסף לצדקה למען מאבק בזנות ילדים בהודו. חברי הלהקה שהקים הוציאו את אלבום הבכורה Diante do Trono בשנת 1998. לאור הצלחת שיר הנושא בשם זה, אימצה הלהקה את שמו כשם הלהקה. בעקבות הצלחת הלהקה, הם המשיכו להוציא אלבומים רבים. אלבומם Preciso de Ti שיצא ב-2001 הוא האלבום הנמכר ביותר בהיסטוריה של מוזיקת הגוספל בברזיל, 2 מיליון עותקים. לרגל הקלטת אלבום ההופעה החיה שלה משנת 2003, Quero Me Apaixonar, הצליחה הלהקה לאסוף קהל של יותר מ-2 מיליון איש, בשדה התעופה קמפו דה מרטה בסאו פאולו. בסך הכל מכרה הלהקה מעל 17 מיליון עותקים מאלבומיה. Diante do Trono :1998 Exaltado :2000 Águas Purificadoras :2000 Aclame ao Senhor :2000 Shalom Jerusálem :2000 Preciso de Ti :2000 Brasil Diante do Trono :2000 Nos Braços do Pai :2002 Quero Me Apaixonar :2003 Esperança :2000 Ainda Existe Uma Cruz :2005 Por Amor de Ti, Oh Brasil :2006 In the Father's Arms :2006 En los Brazos del Padre :2006 Tempo de Festa :2007 Príncipe da Paz :2007 Com Intensidade :2008 A Canção do Amor :2008 Tua Visão :2009 Aleluia :2010 Sol da Justiça :2011 Glória a Deus :2012 Creio :2012 Global Project: Português :2012 Renovo :2013 Tu Reinas :2014 Tetelestai :2015 Deus Reina :2015 2016: Pra Sempre Teu 2016: Imersão 2017: Muralhas 2017: Imersão 2 2017: Deserto de Revelação 2018: Eu e a Minha Casa 2019: Imersão 3 2019: Outra Vez מדיה וקבצים בנושא דיאנטה דו טרונו בוויקישיתוף אתר האינטרנט הרשמי של דיאנטה דו טרונו דיאנטה דו טרונו, ברשת החברתית פייסבוק דיאנטה דו טרונו, ברשת החברתית אקס (טוויטר) דיאנטה דו טרונו, ברשת החברתית אינסטגרם דיאנטה דו טרונו, סרטונים בערוץ היוטיוב דיאנטה דו טרונו, באתר אפל מיוזיק (באנגלית) דיאנטה דו טרונו, באתר ספוטיפיי דיאנטה דו טרונו, באתר סאונדקלאוד (באנגלית) דיאנטה דו טרונו, באתר Last.fm (באנגלית) דיאנטה דו טרונו, באתר AllMusic (באנגלית) דיאנטה דו טרונו, באתר MusicBrainz (באנגלית) דיאנטה דו טרונו, באתר דיזר דיאנטה דו טרונו, באתר Discogs (באנגלית) דיאנטה דו טרונו, באתר Songkick (באנגלית)
דוד צלביץ

דוד צלביץ (1892, חורושץ, פולין – 6 באוקטובר 1970, כפר גלעדי) היה חבר בארגון השומר ובארגון המגן, ממייסדי ארגון הרועה ושותף במחתרת ניל"י. דוד נולד ב-1892 בעיירה חורושץ שבפולין לשמואל ונחמה צלביץ'. היה הבן השישי משבעה אחים ואחיות. האב היה בעל מאפייה (אותה קיבל בירושה). לאחר שנאלץ לסגור את המאפייה עבר עם משפחתו לעיירה קנישין שם עבד כאופה שכיר. ב-1901 עברה המשפחה לביאליסטוק. דוד למד בחדר וכן בבית ספר יסודי ותיכון. ב-14 ביוני 1906 היה נוכח בפוגרום שפרץ בעיר נגד יהודי העיר ובו ונרצחו מעל 100 יהודים וביניהם גם אביו שמואל. אירוע זה הביא אותו להחלטה לעלות ארצה. דוד עלה ב-1907, במסגרת העלייה השנייה, והחל לעבוד במושבות השומרון. ב-1910 צורף לארגון השומר ונשלח לשמירה במושבות יהודה והגליל. ב-1913 היה דוד שותף ליסוד ארגון הרועה שדגל בכיבוש עבודת רעיית הצאן (יחד עם גרשון פליישר ואריה אברמזון). שלושת המייסדים נדדו, במשך שנה, יחד עם רועים בדואים ועדריהם כדי להכיר את העבודה. לאחר התמחותם זו שאפו להחזיק ולגדל עדר משלהם אולם בגלל מחסור במזומנים השכירו את שירותיהם לבעלי עדרים יהודיים. פעילות הארגון נפסקה ב-1915 מאחר שהטורקים גייסו לצבא רבים מחברי הארגון. דוד הצליח לחמוק מהגיוס ונענה לקריאתו של יוסף לישנסקי להצטרף לארגון המגן. החל לשמור, מטעם "המגן" במושבות יהודה (מזכרת בתיה וגדרה). לישנסקי הפגיש את דוד עם אבשלום פיינברג וזה שכנעו להצטרף למחתרת ניל"י. לשם כך עבר לזכרון יעקב ותחת מסווה של שומר המושבה פעל עבור הרשת. ב-1917, עם נפילת הרשת, נאסר על ידי הטורקים אך שוחרר לאחר זמן מה וגורש לדמשק שם שהה עד סיום מלחמת העולם הראשונה. עם חזרתו ארצה היה פעיל בארגון ההגנה והתיישב בבנימינה. דוד נישא לרחל אברמוביץ שהייתה גם היא מחברות "השומר". לזוג נולדו 2 בנים ובת (שחר, פנחס ותמרה) נפטר ב-1970 והובא לקבורה בחלקת השומר שבבית הקברות כפר גלעדי. אשתו, רחל, נפטרה ב-1973 ונקברה אף היא בכפר גלעדי. יהודה עציון, בזעתם ודמם: בני משפחות בלינקוב וצ'יזניק בבניין הארץ והגנתה, תל אביב, הוצאת הקיבוץ המאוחד, 2009, עמודים 558–559. יצחק בנארי, זכרונות דוד צלביץ חבר "השומר", הוצאת וידנפלד, ניקולסון ירושלים יצחק בן-צבי (עורך עם אחרים), ספר השומר, הוצאת דביר, תשי"ז 1957, עמודים 119–121 נחמן תמיר, אנשי העלייה השנייה - כרך ו', הוצאת המרכז לתרבות ולחינוך תל אביב וההסתדרות הכללית של העובדים בארץ ישראל, 1974, עמודים 175–183 (סיפורו של האח דב צלביץ') דוד צלביץ, באתר "מוזיאון ניל"י שאר האחים היו אברהם (1883), אתל (1884), הלל (1885), יצחק (1889), מאיר (1890) ודב (1895) לישנסקי הקים את ארגון "המגן" לאחר שארגון "השומר" סירב לקבלו לארגון מאחר שמעברו מ"השומר" ל"המגן" נחשב בזמנו לבגידה הייתה התלבטות אם יקבר בחלקת השומר. בסוף הוכרע שכן
ידעיה

האם התכוונתם ל... אישים: ידעיה הפניני – פילוסוף ומשורר יהודי עודד ידעיה – צלם ואמן רב־תחומי ישראלי, בן־זוגה של רונית ידעיה קרן ידעיה – במאית ותסריטאית ישראלית, בתם של עודד ידעיה ורונית ידעיה רונית ידעיה – סופרת ישראלית, אשתו של עודד ידעיה אחר:' משמרת ידעיה – המשמרת השנייה מבין העשרים וארבע משמרות כהונה
עונת 1959/1960 בגביע אירופה לאלופות בכדורסל

עונת 1959/1960 בגביע אירופה לאלופות בכדורסל הייתה העונה השלישית של התחרות האירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-18 בנובמבר 1959 ותחרות הסתיימה ב-15 במאי 1960. בתחרות השתתפו 22 קבוצות. התחרות הסתיימה בניצחון של סק"א ריגה, בפעם השלישית ברציפות. ק.ק ספליט הצליחה לחזור על הישג זה בשנות ה-80. בשלב המוקדם נקבעו 7 עולות לשלב שמינית הגמר בנוסף ל-7 קבוצות שהעפילו ישירות לשמינית הגמר. מנצחת התחרות בעונה הקודמת סק"א ריגה העפילה ישירות לרבע הגמר. מכבי תל אביב הייתה צריכה לשחק בשלב המוקדם אך לא התייצבה למשחקים. פירוט התוצאות תיאור מפורט של משחקי הגמר